“ના, આ સ્ટોરી તેં નથી લખી ! આ કાંચી નું પાત્ર સાક્ષાત એની વાત કરતું હોય એવું લાગ્યું…!”, અને એમનો ચેહરો ખીલી ઉઠ્યો. “યુ નો વ્હોટ… કાલે તારા ગયા બાદ મેં આના થોડાક પેજ વાંચ્યા, અને એ બાદ મેં મારી મીટીંગ કેન્સલ કરી નાખી, અને તારી સ્ટોરી પતાવી છે ! આ શબ્દોમાં એટલી તાકાત છે દોસ્ત… જે વાચક ને ઓતપ્રોત કરી મુકે છે…!” એ સાંભળી હું ખુશખુશાલ થઇ ગયો… તેમના એ શબ્દો થી વિશેષ મારા શબ્દો ની કદર બીજી કઈ હોય…! મારું લખવું સફળ થયું…! કાંચી ની વાર્તા સફળ થઇ…!